Document ID: /roh_data/filtered/Billingualer_Corpus_interleaved-de-rm.jsonl.gz/1459

This is a text translated from German to Rumantsch Grischun.
Revision der Verordnung zum Gesundheitsgesetz geht in die Vernehmlassung

Die Voraussetzungen für die Erteilung der Betriebsbewilligungen für Alters- und Pflegeheime, Pflegegruppen sowie die Dienste der häuslichen Pflege und Betreuung sollen in der Verordnung zum Gesundheitsgesetz konkretisiert werden. Die Bündner Regierung hat die entsprechende Revision der Verordnung zum Gesundheitsgesetz für die Vernehmlassung freigegeben.

Am 13. Juni 2007 hatte der Grosse Rat eine Teilrevision des Gesetzes über die Förderung der Krankenpflege und der Betreuung von betagten und pflegebedürftigen Personen beschlossen. Mit der auf den 1. Januar 2008 in Kraft gesetzten Teilrevision des Krankenpflegegesetzes wurde unter anderem eine leistungsabhängige Finanzierung der Spitex-Dienste sowie der Mütter- und Väterberatung eingeführt. Ausserdem wurden auch die Investitionsbeiträge des Kantons an Alters- und Pflegeheime sowie Pflegegruppen neu geregelt. Schliesslich können seit dem 1. Januar 2008 die Beiträge des Kantons an die Dienste der häuslichen Pflege und Betreuung sowie der Mütter- und Väterberatungen gekürzt werden, wenn die Leistungen nicht gemäss den von der Regierung vorgegebenen Qualitätsanforderungen erbracht werden.

Diese Neuerungen bedingen nun eine Konkretisierung der Bewilligungsvoraussetzungen für diese Institutionen in der Verordnung zum Gesundheitsgesetz. Dabei werden für Pflegeheime, Pflegegruppen und Pflegewohnungen sowie für Spitex-Dienste die Anforderungen und Vorgaben festgelegt, die diese Institutionen erfüllen müssen, damit ihnen eine Betriebsbewilligung erteilt werden kann. Dazu zählen etwa bestimmte minimale fachliche Anforderungen an das Pflege- und Betreuungspersonal. Mit diesen soll sichergestellt werden, dass die pflegerischen Verrichtungen nur durch das entsprechend ausgebildete Fachpersonal erbracht werden. Neu müssen Alters- und Pflegeheime sowie Pflegegruppen zudem über ein Betriebs- sowie Pflege- und Betreuungskonzept für Demenzkranke verfügen. Ebenso werden Qualitätsvorgaben für diese Institutionen festgelegt, deren Erfüllung durch ein zertifiziertes Qualitätsmanagemtsystem nachgewiesen werden müssen.

Als weitere Neuerung wird in der Verordnung zum Gesundheitsgesetz bei den Berufsausübungsbewilligungen die Tätigkeit als Osteopath als eigenständiger Beruf des Gesundheitswesen anerkannt und der kantonalen Bewilligungspflicht unterstellt. Eine solche Bewilligung wird erteilt, wenn Bewerber das entsprechende interkantonale Diplom besitzen.

Die Unterlagen zur Vernehmlassung über die Revision der Verordnung zum Gesundheitsgesetz sind auf der Internet-Seite des Departements für Justiz, Sicherheit und Gesundheit www.djsg.gr.ch abrufbar. Die Vernehmlassung dauert bis zum 15. Oktober 2008.

Gremium: Regierung

Quelle: dt Standeskanzlei Graubünden

Data: 16.07.2008

La revisiun da l'ordinaziun tar la lescha da sanadad va en consultaziun

Las premissas per conceder ina permissiun da manaschi per chasas da persunas attempadas e da tgira, per gruppas da tgira sco er per ils servetschs da la tgira e da l'assistenza a chasa duain vegnir concretisadas en l'ordinaziun tar la lescha da sanadad. La regenza grischuna ha deliberà per la consultaziun la revisiun correspundenta da l'ordinaziun tar la lescha da sanadad.

Ils 13 da zercladur 2007 aveva il cussegl grond concludì ina revisiun parziala da la lescha per promover la tgira da persunas malsaunas e l'assistenza da persunas attempadas e da persunas che basegnan tgira. Cun la revisiun parziala da la lescha per promover la tgira da persunas malsaunas ch'è vegnida messa en vigur il 1. da schaner 2008 è vegnida introducida tranter auter ina finanziaziun che dependan da la prestaziun dals servetschs da la spitex sco er da la cussegliaziun per mammas e per babs. Ultra da quai èn er vegnidas regladas da nov las contribuziuns d'investiziun ch'il chantun paja a chasas da persunas attempadas e da tgira sco er a gruppas da tgira. Als servetschs da la tgira e da l'assistenza a chasa sco er als servetschs da la cussegliaziun per mammas e per bab pon la finala vegnir scursanidas dapi il 1. da schaner 2008 las contribuziuns dal chantun, sche las prestaziuns na vegnan betg furnidas tenor las pretensiuns che la regenza ha fixà per la qualitad.

Questas novaziuns premettan ussa che las premissas per la permissiun per questas instituziuns vegnian concretisadas en l'ordinaziun tar la lescha da sanadad. En quest connex vegnan fixadas las pretensiuns e las directivas per las chasas da persunas attempadas e da tgira, per las gruppas da tgira e per las abitaziuns da tgira sco er per ils servetschs da la spitex che questas instituziuns ston ademplir per ch'ellas hajan il dretg da survegnir la permissiun da manaschi. Latiers tutgan per exempel tschertas pretensiuns professiunalas minimalas per il persunal da tgira e d'assistenza. Cun quellas duai vegnir garantì che las lavurs da tgira vegnian fatgas mo dal persunal spezialisà ch'è scolà correspundentamain. Da nov ston chasas da persunas attempadas e da tgira sco er gruppas da tgira avair ultra da quai in concept da gestiun sco er in concept da tgira e d'assistenza per persunas cun demenza. Per questas instituziuns èn plinavant vegnidas fixadas las prescripziuns da qualitad, da las qualas l'adempliment sto vegnir cumprovà tras in manaschament da la qualitad certifitgà.

Sco ulteriura novaziun vegn la lavur dad osteopata u dad osteopat sco professiun independenta dal sectur da sanadad renconuschida en l'ordinaziun tar la lescha da sanadad tar las permissiuns per pratitgar la professiun e suttamessa a l'obligaziun chantunala da dumandar ina permissiun. Ina permissiun correspundenta vegn concedida, sche la candidata u sch'il candidat posseda il diplom interchantunal respectiv.

Ils documents da la consultaziun davart la revisiun da l'ordinaziun tar la lescha da sanadad pon vegnir chargiads giu da la pagina d'internet dal departament da giustia, segirezza e sanadad www.djsg.gr.ch. La consultaziun dura fin ils 15 d'october 2008.

Gremi: regenza

Funtauna: rg chanzlia chantunala dal Grischun

Data: 16.07.2008